Праз тры гады Беларускі нацыянальны тэхнічны ўніверсітэт будзе спраўляць векавы юбілей. З моманту заснавання тут было падрыхтавана звыш 185 тысяч высокакваліфікаваных інжынераў, і ўсе гады тут развівалася і набірала моц навука. Сёння БНТУ — гэта амаль тры дзясяткі прызнаных у свеце навуковых школ, 35 навукова-даследчых лабараторый і цэнтраў, доследны завод “Палітэхнік”. Пра кожнае з гэтых падраздзяленняў можна было б напісаць асобны артыкул. Мы выбралі НДЦ аптычных матэрыялаў і тэхналогій БНТУ як яркі прыклад міжуніверсітэцкага, міжгаліновага і міжнароднага супрацоўніцтва ў сферы навукі, што прыносіць вялікі плён.